Jean Heineman

Jean Oluf Heineman (født 11. april 1919 i Paris, død 24. februar 2003) var en norsk motstandsmann.

Heineman avtjente verneplikten i Hans Majestet Kongens Garde. Høsten 1940 gikk han med i motstandsbevegelsen, der han ble sjef for våpentjenesten i sitt område i Oslo. Heineman deltok i Milorgs overtakelse av Akershus festning 11. mai 1945. Under krigen var Heineman også med i Franskehjelpen. For sin innsats under krigen i Norge ble Heineman tildelt Deltagermedaljen. Heineman ble i 1993 utnevnt til ridder av den franske ordenen Den nasjonale fortjenstorden for sin innsats for franskmenn på flukt fra tyske arbeidsleirer i Norge under den andre verdenskrig.

Etter den andre verdenskrig arbeidet Heineman som generalagent i Frankrike for Mesna Kartongfabrikk og drev med internasjonal megling i jern og stål. Den siste delen av sitt yrkesaktive liv arbeidet han ved fylkesskattekontoret i Oslo.

Referanser 

Medlemmer av Milorg
Deltagermedaljen
Den nasjonale fortjenstorden (Frankrike)
Fødsler i 1919
Dødsfall i 2003